شەفەق نیوز/ نێچیروان
بارزانی سەرۆک هەرێم کوردستان، ئمڕوو دووشەممە، پیشوازی لە ئیلبروس کوتراشیف باڵوێز
رووسیا لە عراق و شاند یاوەری کرد
لە کۆبونەوەگە
هەردوگ لایەنەگە دووپات لە گرنگیدان وە گەشەکردن پەیوەندیە دووانیەیل لە گشت چینەیلە
لەناوبەین عراق و هەرێم کوردستان و رووسیا کریا، وەگورەی بەیاننامەی سەرۆکایەتی هەرێم.
بەیاننامەگە دیاری
کرد ک باڵوێز رووسیا باس لە دەڵگیریی وە گەشەی ئاوەدانی هەرێم کوردستان کرد، و نشان
دا ک وەزارت دەرەوەی رووسیا  گرنگی گەورەیگ
داسە باوەت کورد، و هەمیش باس کورد رووسیا کرد ک دەور گورجیگ لە چینەیل فرەیگ داشتنە
و پایەی بەرز خوەیان دیرن . وەرگەرد باس هەڵبژاردن وەرجەوەخت لە عراق و هەڵمەتەیل واکسینکردن
دژوە ڤایڕۆس کۆڤید-١٩، باس رەوش سوریا و دویاترین گەشەیلی کریا، و بۆچوون هەردوگ لایەنەگە
یەکڕا بوین ک بابەتە گرفتەیل سوریا وە رییەیل سیاسی چارەسەر بکریەن.
